**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETAS**

 **POSĖDŽIO PROTOKOLAS**

2021-12-21 Nr. TAR-142

Posėdis vyko 2021-12-16. Pradžia 15.00 val.

Posėdžio pirmininkė – Laima Juknienė.

Posėdžio sekretorė – Marija Petrulienė.

3. SVARSTYTA. Turto nurašymas.

Pranešėjas E. Simokaitis teigė, kad Tarybos sprendimo projektas teikiamas, siekiant nurašyti Klaipėdos miesto savivaldybei nuosavybės teise priklausantį nereikalingą netinkamą (negalimą) naudoti nekilnojamąjį turtą. Savivaldybei nuosavybės teise priklauso, biudžetinių įstaigų (toliau – BĮ) lopšelis-darželis“ Čiauškutė“, BĮ Klaipėdos Gedminų progimnazija ir BĮ Klaipėdos paplūdimiai teritorijose esantis nekilnojamasis turtas, pastatai ir kiemo statinys. Šių nekilnojamojo turto objektų techninė būklė yra bloga, statiniai yra fiziškai pažeisti ir nusidėvėję, atskiros pastatų konstrukcijos turi avarinės būklės požymių, tolesnis šių statinių naudojimas nėra galimas. Statiniai neatlieka savo funkcijų, todėl reikalinga juos nugriauti. Teisės aktų nustatyta tvarka BĮ administracijos, kurių valdomuose teritorijose yra nurodyti statiniai, pripažino minėtus nekilnojamo turto objektus netinkamais (negalimais) naudoti, dėl fizinio nusidėvėjimo. KMSA buhalterinėje apskaitoje yra įtrauktas turto objektas Laikinas Tiltas per Danės upę, Pilies gatvėje. Šis laikinas tiltas per Danės upę, Pilies gatvėje, 2014-2015 metais buvo laikinai sumontuotas tilto per Danės upę Pilies gatvėje kapitalinio remonto metu. Baigus tilto remonto darbus tiltas buvo demontuotas, o jo liekamosios medžiagos buvo parduotos aukcione. Buhalterinėje apskaitoje liko Laikino tilto įrengimo vertė, kuri turi būti išbraukta iš apskaitos, nes šis tiltas yra demontuotas. Šiuo tarybos sprendimu reikalinga, išbraukti iš apskaitos Laikiną Tiltą per Danės upę Pilies gatvėje, kaip faktiškai nesantį turtą.

N. Puteikienė teiravosi, kas turėtų būti atsakingas už Laikino tilto saugojimą.

E. Simokaitis sakė, kad Laikino tilto vertę sudarė medžiagos ir paslaugos įrenginėjant šį tiltą, tačiau demontavimo metu dalis medinės konstrukcijos buvo sugadinta, o ieškant jį įveiklinti sveikos medinės medžiagos sandėliuojant prarado savo vertę – sutrūnijo. Metalinės konstrukcijos dalys buvo parduotos aukciono metu.

J. Simonavičiūtė klausė, ar buvo sudaryta sandėliavimo sutartis dėl Laikino tilto konstrukcijos.

E. Simokaitis sakė, kad jo žiniomis tokios sutarties nebuvo.

N. Puteikienė sakė, kad šiam sprendimo projektui nepritars ir siūlė nepritarti Komiteto nariams, nes negalima nurašyti objektų kurie dingo.

J. Simonavičiūtė teigė, kad Laikinas tiltas turėjo būti saugomas atidžiai, apie jį buvo prisiminta tik pastebėjus buhalterinės apskaitos eilutėje. Sakė, kad kažkas turėtų prisiimti kaltę dėl sandėliavimo sutarties nepasirašymo.

L. Juknienė siūlė balsavimu apsispręsti dėl pastabos – iš sprendimo projekto išbraukti nurašomo turto sąrašo 4 punktą „Laikinas Tiltas per Danės upę, Pilies gatvėje“ (BALSUOTA: už – 7 (L. Juknienė, A. Cesiulis, R. Didžiokas, E. Kvederis, N. Puteikienė, J. Simonavičiūtė, R. Idzelevičius), susilaikė – 0, prieš – 0). Pastabai pritarė, bendru sutarimu.

L. Juknienė siūlė balsavimu apsispręsti dėl sprendimo su pastaba (BALSUOTA: už – 7 (L. Juknienė, A. Cesiulis, R. Didžiokas, E. Kvederis, N. Puteikienė, J. Simonavičiūtė, R. Idzelevičius), susilaikė – 0, prieš – 0). Sprendimo projektui pritarė, bendru sutarimu.

NUTARTA. Pritarti sprendimo projektui su pastaba – iš sprendimo projekto išbraukti nurašomo turto sąrašo 4 punktą „Laikinas Tiltas per Danės upę, Pilies gatvėje“.

Posėdžio pirmininkė Laima Juknienė

Posėdžio sekretorė Marija Petrulienė